หวั่นน้ำปลาไทยถูกแย่งตลาด หลังโดนสหรัฐฯแบน จนร้านอาหารไทยหันใช้เกลือ
(ขอบคุณภาพ(ขวา)จาก กรมส่งเสริมการส่งออกระหว่างประเทศ กระทรวงพาณิชย์),นายกสมาคมธุรกิจร้านอาหารไทยในนิวยอร์ก เผยไม่ได้นิ่งนอนใจ น้ำปลาไทยถูกสหรัฐฯ ห้ามนำเข้า หวั่นโดนน้ำปลาจากเวียดนาม ฟิลิปปินส์แย่งตลาด ขณะที่ร้านอาหารไทยหันใช้เกลือแทน,เมื่อ 24 ต.ค.61 นายไพโรจน์ ปักษาษิณ ผู้สื่อข่าวพิเศษประจำรัฐนิวยอร์ก ประเทศสหรัฐฯ รายงาน จากกรณี,สำนักงานคณะกรรมการอาหารและยาสหรัฐฯ (FDA) ได้ประกาศห้ามนำเข้าน้ำปลา 4 บริษัทฯจากประเทศไทย, เนื่องจากตรวจสอบพบว่าจากกระบวนการผลิตน้ำปลาอาจจะก่อให้เกิดสาร Histamine และสารพิษจากเชื้อแบคทีเรีย clostridium butolinum ที่อาจเป็นอันตรายต่อผู้บริโภค ซึ่งกำลังเป็นประเด็นให้เกิดความเดือดร้อนส่งผลต่อร้านอาหารไทยที่ใช้น้ำปลาไทยทั่วสหรัฐอเมริกานั้น จากการสอบถามไปยัง นายพิสิษฐ์ จรูญศรีสวัสดิ์ นายกสมาคมธุรกิจอาหารไทย แห่งรัฐนิวยอร์ก กล่าวว่าทางสมาคมธุรกิจอาหารไทยในนิวยอร์ก ไม่ได้นิ่งนอนใจ โดยได้ติดตามในเรื่องนี้มาโดยตลอด,นายพิสิษฐ์ จรูญศรีสวัสดิ์ นายกสมาคมธุรกิจอาหารไทย แห่งรัฐนิวยอร์ก กล่าวว่า ตนได้พูดคุยกับเจ้าของร้านอาหารไทยในระดับ 4 ดาวหลายร้าน ในนครนิวยอร์ก อาทิ ร้านศรีประไพ ร้านใจยา ร้านผ่องศรี ร้าน BKNY ร้านส้มตำเด้อ ฯลฯ และร้านระดับกลางอีกหลายร้าน ทำให้ทราบว่า เจ้าของร้านและผู้ประกอบการร้านอาหารไทยได้มีการหันมาใช้เกลือแทนน้ำปลาจากประเทศไทยมาได้ระยะหนึ่งแล้ว และสาเหตุอีกประการหนึ่งคือมาตรฐานของน้ำปลาไทยไม่ค่อยจะแน่นอน เค็มมากบ้างน้อยบ้าง แต่ก็ยังมีอาหารประเภทยำเท่านั้นที่ยังคงใช้น้ำปลา แต่สิ่งที่น่าเป็นห่วง ก็คือผลกระทบของผู้ผลิตที่ส่งเข้ามาจำหน่ายในสหรัฐฯที่จะถูกแย่งตลาดไป โดยเฉพาะน้ำปลาจากประเทศเวียดนามและฟิลิปปินส์,ด้านนายอุตสาห์ กิตติกรเจริญ เจ้าของร้าน BKNY ร้านอาหารไทยระดับ 4 ดาวในเขตเมืองควีนส์ กล่าวว่า ทางร้านได้ปรับเปลี่ยนการปรุงอาหารจากน้ำปลามาใช้เกลือแทนมาได้ระยะหนึ่งแล้ว ซึ่งกลับเป็นผลดี เพราะสามารถควบคุมรสเค็มจากการผสมจากการตักตวงได้แน่นอนกว่าตามสูตรที่เราต้องการ และผู้บริโภคชาวต่างชาติก็ชอบเพราะไม่มีกลิ่นที่แรงจัดเหมือนปรุงด้วยน้ำปลา โดยเฉพาะอาหารมังสวิรัติก็เป็นที่ชื่นชอบของลูกค้าเป็นอย่างมาก ทางร้านไม่มีผลกระทบแต่อย่างใด. 
นายกสมาคมธุรกิจร้านอาหารไทยในนิวยอร์ก เผยไม่ได้นิ่งนอนใจ น้ำปลาไทยถูกสหรัฐฯ ห้ามนำเข้าหวั่นโดนน้ำปลาจากเวียดนาม ฟิลิปปินส์แย่งตลาด ขณะที่ร้านอาหารไทยหันใช้เกลือแทน
สหรัฐแบนน้ำปลาไทย,น้ำปลาไทยโดนห้ามนำเข้า,สหรัฐฯห้ามนำเข้าน้ำปลาไทย,ร้านอาหารไทยหันใช้เกลือ,สหรัฐ